# Osobný počítač VAIO Fit 13A/14A/15ASVF13N2/SVF14N2/SVF15N2

## Obnovenie počítača VAIO (modely s podporou funkcie obnovenia)

Ak je počítač VAIO nestabilný, odporúča sa použiť funkciu obnovenia preinštalovaním poskytovanú systémom Windows. Počítač obnovte preinštalovaním pomocou nasledujúcich krokov.

#### Poznámka

- Modely vybavené jednotkou SSD s kapacitou 64 GB alebo 128 GB nepodporujú funkciu obnovenia preinštalovaním. Ak chcete skontrolovať kapacitu jednotky SSD, stlačte tlačidlo ASSIST, kým je počítač VAIO vypnutý. Zobrazí sa obrazovka VAIO Care (režim záchrany) (VAIO Care (Rescue Mode)) a potom vyberte položku Spustiť nastavenie systému BIOS (Start BIOS setup).

1. Otvorte kľúčové tlačidlá a vyberte kľúčové tlačidloNastavenie. (Informácie o otvorení kľúčových tlačidiel nájdete v časti Otvorenie kľúčových tlačidiel.)
2. Vyberte položkuNapájanie, stlačte a podržte kláves Shift a potom vyberte položku Vypnúť.
   Počítač VAIO sa úplne vypne.
3. Stlačte tlačidlo ASSIST, keď je počítač VAIO vypnutý.
   Zobrazí sa obrazovka VAIO Care (režim záchrany) (VAIO Care (Rescue Mode)).
4. Vyberte položku Spustiť riešenie problémov (Obnoviť počítač) (Start troubleshooting (recovery)).

   Postupujte podľa pokynov na obrazovke, kým sa nezobrazí obrazovka Vybrať možnosť (Choose an option).

   Počkajte chvíľu, kým sa zobrazí obrazovka Vybrať možnosť (Choose an option).

5. Vyberte položku Riešiť problémy (Troubleshoot) a Obnovenie počítača (Refresh your PC).

Väčšina používateľských údajov uložených vo vstavanom úložnom zariadení, niektoré nastavenia systému Windows a všetky aplikácie prevzaté z predajne Windows Obchod sa zachovajú aj po obnovení počítača VAIO preinštalovaním. Niektoré nastavenia aplikácií alebo súbory v špecifických priečinkoch sa však nemusia zachovať.

V nasledujúcom zozname nájdete podrobnosti o nastaveniach, ktoré sa po obnovení počítača preinštalovaním zachovajú, a o údajoch, ktoré sa vymažú.

#### Nastavenia zachované po obnovení počítača VAIO preinštalovaním

Po obnovení počítača VAIO preinštalovaním sa zachovajú nasledujúce nastavenia:

- nastavenia knižníc,

- používateľské kontá (miestne, v doméne, konto Microsoft) a členstvá v skupinách,

- nastavenia domén,

- nastavenia lokality Windows Update,

- pozadie domovskej obrazovky a obrazovky uzamknutia,

- motívy pracovnej plochy,

- medzinárodné nastavenia,

- profily bezdrôtovej siete,

- nastavenia nakonfigurované vo funkcii Úvod do systému Windows.

#### Údaje vymazané po obnovení počítača VAIO preinštalovaním

Po obnovení počítača VAIO preinštalovaním sa vymažú údaje v priečinkoch uvedených nižšie.

- \Windows

- \Program Files

- \Program Files(x86)

- \ProgramData

- \Users\(Meno používateľa)\AppData

#### Poznámka

- Vopred si uložte dôležité údaje.

- Údaje chránené autorskými právami, napríklad údaje digitálneho vysielania a hudobné súbory usporiadané aplikáciami na prehrávanie digitálnych médií, nemusia byť dostupné, aj keď sa tieto údaje po obnovení počítača VAIO preinštalovaním uchovajú v rovnakom umiestnení.

  Pokyny nájdete v Pomocníkovi dodanom s príslušnou aplikáciou.

#### Rada

- Aplikácie nainštalované v čase dodania a z predajne Windows Obchod sa zachovajú, zatiaľ čo všetky aplikácie klasickej pracovnej plochy nainštalované po zakúpení sa vymažú.

Prejsť na začiatok stránky

### Súvisiaca téma

- Informácie o obnovení
- Obnovenie z oblasti na obnovenie
- Obnovenie nastavení z médií obnovenia
- Poznámky k obnoveniu

Prejsť na začiatok stránky