# Osobný počítač VAIO Fit 13A/14A/15ASVF13N2/SVF14N2/SVF15N2

## Ako používať pero

Pomocou dodaného alebo voliteľného pera (Digitizér so stylusovým perom) môžete intuitívne ovládať počítač VAIO prostredníctvom jemných dotykov obrazovky alebo obkresľovania položiek na obrazovke.

#### Presunutie ukazovateľa na obrazovke

Podržte pero blízko obrazovky bez dotýkania sa obrazovky. Na obrazovke sa zobrazí malý ukazovateľ. Presuňte pero v požadovanom smere.

#### Kliknutie (ťuknutie)

Ťuknite perom na požadovaný bod na obrazovke.

Pomocou tejto akcie môžete vybrať možnosť, napríklad OK alebo Zrušiť, môžete vybrať položku ponuky alebo uskutočniť iné operácie, napríklad také, pri ktorých by ste zvyčajne použili ľavé tlačidlo myši.

#### Dvojité kliknutie (dvojité ťuknutie)

Dvakrát rýchlo za sebou ťuknite perom na požadovaný bod na obrazovke.

Dvojitým ťuknutím na príslušnú ikonu môžete spustiť aplikáciu alebo otvoriť súbor.

#### Kliknutie pravým tlačidlom (stlačenie a podržanie)

Stlačte a podržte dolné tlačidlo pera a potom jedenkrát ťuknite na požadovaný bod na obrazovke. V závislosti od toho, na ktorú oblasť obrazovky ťuknete, sa môže zobraziť rozbaľovacia ponuka.

Rovnakú operáciu môžete tiež uskutočniť, ak niekoľko sekúnd podržíte pero na požadovanom bode.

#### Presunutie (premiestnenie položky)

Opatrne umiestnite pero na položku, ktorú chcete premiestniť, a potom ju presuňte na obrazovke.

#### Vymazanie textu

V závislosti od aplikácie možno vymazať text.

Stlačte a podržte horné tlačidlo pera, opatrne umiestnite pero na prvú položku textu, ktorú chcete vymazať, a potom prejdite perom ponad text až po poslednú položku textu, ktorú chcete vymazať. Stlačením klávesu Delete alebo Backspace vymažte text.

#### Poznámka

- Použite dodané alebo voliteľné pero.

- Koncová čiapočka obsahuje magnet. Do blízkosti pera neprikladajte predmet, ktorý možno jednoducho ovplyvniť magnetickým rušením (napríklad kreditnú kartu). Mohlo by to zapríčiniť stratu nahratých údajov.

- Ak používate aplikáciu, ktorá využíva digitálny kompas, uchovávajte pero mimo počítača VAIO s cieľom zabrániť vstavanému magnetu zariadenia Koncová čiapočka ovplyvniť magnetometer v počítači.

- Pero možno používať rukou položenou na obrazovke. Ak pohybujete perom po dotykovej obrazovke, nemôžete ju ovládať pomocou prstov.

- V závislosti od obrazovky nemusí byť možné používať pero na posúvanie obrazovky.

- Toto pero nemá vypínač napájania. Na používanie pera musíte doňho vložiť požadovanú batériu.

- Ak pero nefunguje správne, vymeňte batériu. Ďalšie informácie nájdete v časti Výmena batérie pera.

- Ak v prípade modelov SVF14N/SVF15N použijete voliteľné pero (VGP-STD2), použite čierny hrot, ktorý bol k peru priložený v čase dodania. Nemôžete použiť náhradný hrot sivej farby.

- Malé časti (ako hrot, zariadenie Koncová čiapočka, háčik pera a batériu) uchovávajte mimo dosahu detí, aby ste predišli prehltnutiu.

#### Rada

- Niektoré aplikácie dokážu senzorom zachytiť tlak pera a podľa toho zmenia hrúbku čiary pera.

- Stlačením tlačidla pera v blízkosti obrazovky môžete spustiť aplikáciu. Ďalšie informácie nájdete v časti Orezanie obrázka zobrazeného na obrazovke počítača (VAIO Clip) a Spustenie aplikácie na písanie poznámok (VAIO Paper).

Prejsť na začiatok stránky

### Súvisiaca téma

- Používanie dotykovej obrazovky (modely vybavené dotykovou obrazovkou)
- Orezanie obrázka zobrazeného na obrazovke počítača (VAIO Clip)
- Spustenie aplikácie na písanie poznámok (VAIO Paper)

Prejsť na začiatok stránky