# Osobný počítač VAIO Fit 13A/14A/15ASVF13N2/SVF14N2/SVF15N2

## Poznámky k používaniu batérie

Pred používaním batérie si prečítajte nasledujúce opatrenia týkajúce sa správneho používania.

### Informácie o batérii

- Batériu vloženú do počítača VAIO nemožno vybrať.

- Z bezpečnostných dôvodov sa môže nabíjanie batérie pri vyšších alebo nižších teplotách pozastaviť.

- Batéria nie je v čase dodania úplne nabitá.

- Keď sa batéria používa alebo nabíja, v jej vnútri sa vytvára teplo. Ide o normálny jav, ktorého sa netreba obávať.

### Vybíjanie batérie

Batéria sa po nabití postupne vybíja, dokonca aj keď sa nepoužíva. Ak batériu nebudete dlhší čas používať, môže sa úplne vybiť. Pred používaním sa odporúča batériu opätovne nabiť.

### Výdrž batérie

Výdrž batérie závisí od spôsobu používania a nastavení.

### Opotrebovanie a výmena batérie

- Batéria je spotrebný materiál. Opakovanými cyklami vybíjania a dobíjania a v závislosti od okolitej teploty pri používaní alebo skladovaní sa kapacita batérie postupne znižuje. V dôsledku toho sa výdrž batérie skráti, aj keď je úplne nabitá, až napokon dosiahne koniec svojej životnosti.

- Ak sa po úplnom nabití batéria veľmi rýchlo vybíja alebo ak dosiahne koniec svojej životnosti, vymeňte ju za novú.

  Obráťte sa na autorizované servisné stredisko alebo stredisko technickej podpory spoločnosti Sony a vymeňte batériu za novú batériu určenú spoločnosťou Sony.

### Keď je batéria takmer vybitá

Ak sa batéria vybije a počítač VAIO nie je zapojený do siete, prestane sa napájať a stratíte všetky údaje, s ktorými pracujete.

Kým sa počítač VAIO napája z batérie, často ukladajte údaje.

Prejsť na začiatok stránky

### Súvisiaca téma

- Poznámky k používaniu napájacieho zdroja
- Predĺženie životnosti batérie

Prejsť na začiatok stránky