# Osobný počítač VAIO Fit 13A/14A/15ASVF13N2/SVF14N2/SVF15N2

## Vitajte

Blahoželáme vám ku kúpe počítača VAIO.

Tento dokument Príručka používateľa – úvodná verzia poskytuje len určité informácie o počítači VAIO.

Ak chcete tento súbor aktualizovať na úplnú verziu dokumentu Príručka používateľa, príslušné informácie nájdete v časti Aktualizácia dokumentu Príručka používateľa na najnovšiu verziu.

Počítač VAIO nemusí podporovať operácie dotykovej obrazovky v závislosti od zakúpeného modelu. V takom prípade použite na operácie v počítači myš alebo dotykový panel.

Obsah tejto príručky podlieha zmenám bez predchádzajúceho upozornenia.

### Úvodné informácie

### Aktualizácia dokumentu Príručka používateľa na najnovšiu verziu

Aktualizáciou tohto dokumentu Príručka používateľa – úvodná verzia cez internet môžete získať úplnú verziu dokumentu Príručka používateľa s podrobnými informáciami o počítači VAIO.

Po aktualizovaní na úplnú verziu si dokument Príručka používateľa môžete kedykoľvek pozrieť, dokonca aj vtedy, keď ste offline.

V úplnej verzii dokumentu Príručka používateľa nájdete tieto informácie:

- Popis častí

- Funkcie a prevádzkové pokyny

- Preventívne opatrenia

- Informácie o riešení problémov

- Základné operácie v systéme Windows

#### Aktualizácie dokumentu Príručka používateľa na úplnú verziu

1. Počítač VAIO pripojte na internet.

2. Zavrite tento dokument Príručka používateľa – úvodná verzia.

   O chvíľu sa tento súbor Príručka používateľa – úvodná verzia automaticky aktualizuje na najnovšiu úplnú verziu dokumentu Príručka používateľa.

#### Rada

- Dokončenie aktualizácie môže určitý čas trvať.

- Ak sa dokument Príručka používateľa – úvodná verzia neaktualizoval, spustite aplikáciu VAIO Update a vyhľadajte položku Príručka používateľa na manuálne prevzatie.

- Príručka používateľa sa zobrazuje v aplikácii VAIO Care.

#### Zobrazenie súborov Pomocníka pre operačný systém Windows a operácie s aplikáciami

Ak máte problémy s ovládaním počítača VAIO, skúste použiť lokalitu Pomoc a technická podpora pre systém Windows alebo súbory Pomocníka dodané s aplikáciami.

Prístup na lokalitu Pomoc a technická podpora pre systém Windows získate otvorením kľúčových tlačidiel a zadaním výrazu „Pomoc a technická podpora“ do vyhľadávacieho poľa.

### Pripojenie na internet

Pred aktualizáciou na úplnú verziu dokumentu Príručka používateľa musíte počítač VAIO pripojiť na internet.

#### Pred pripojením na internet

Pred začatím používania internetu budete musieť uzatvoriť zmluvu s poskytovateľom internetových služieb a nastaviť zariadenia potrebné na pripojenie počítača VAIO na internet.

Váš poskytovateľ internetových služieb môže poskytovať nasledujúce typy pripojenia na internet:

- Pripojenie použitím optického vlákna (FTTH)

- Digitálna telefónna sieť (DSL)

- Káblový modem

- Satelit

- Vytáčané pripojenie

Ďalšie informácie o zariadeniach potrebných na prístup na internet a o spôsobe pripojenia počítača VAIO na internet získate od svojho poskytovateľa internetových služieb.

Nasleduje príklad jedného zo spôsobov pripojenia na internet.

1. Internet

2. Modem

3. Smerovač alebo prístupový bod

4. Kábel LAN (nie je súčasťou dodávky)

5. Wi-Fi(R) (bezdrôtová sieť LAN)

#### Používanie siete Wi-Fi

1. Otvorte kľúčové tlačidlá a vyberte kľúčové tlačidloNastavenie.

2. Vyberte ikonu(ikona siete).

3. Zo zoznamu vyberte požadovanú sieť (SSID) a vyberte položku Pripojiť.

#### Poznámka

- Podrobné informácie o nastaveniach siete a sieťových zariadeniach získate od poskytovateľa internetových služieb alebo v príručkách dodaných so sieťovými zariadeniami.

#### Používanie siete (LAN) (modely vybavené portom LAN)

Počítač VAIO môžete pripojiť k sieťam pomocou kábla LAN. Jeden koniec kábla LAN zapojte do portu LAN na počítači a druhý koniec do siete. Informácie o podrobných nastaveniach a zariadeniach potrebných na prístup k sieti LAN získate od správcu siete.

#### Poznámka

- Pripojenie, spôsob nastavenia alebo požadované zariadenia sa líšia v závislosti od sieťového prostredia.

### Aktualizácia počítača VAIO

Ak chcete zvýšiť efektivitu, bezpečnosť a funkčnosť počítača VAIO, aktualizujte ho.

#### Poznámka

- Počítač VAIO musí byť pripojený na internet, aby sa dali preberať aktualizácie.

#### Používanie služby Windows Update

Lokalita Windows Update umožňuje zvýšiť stabilitu počítača VAIO.

1. Otvorte kľúčové tlačidlá a vyberte kľúčové tlačidloHľadanie.

2. Ak chcete vyhľadať službu Windows Update, do vyhľadávacieho poľa zadajte výraz „Windows Update“.

3. Zo zoznamu vyberte aplikáciu Windows Update.

4. Inštaláciu aktualizácií dokončite podľa pokynov na obrazovke.

#### Používanie služby VAIO Update

Aplikácia VAIO Update automaticky upozorňuje na nové aktualizácie dostupné na internete, potom ich prevezme a nainštaluje v počítači VAIO.

1. Otvorte kľúčové tlačidlá a vyberte kľúčové tlačidloHľadanie.

2. Ak chcete vyhľadať službu VAIO Update, do vyhľadávacieho poľa zadajte výraz „VAIO Update“.

3. Zo zoznamu vyberte aplikáciu VAIO Update.

4. Inštaláciu aktualizácií dokončite podľa pokynov na obrazovke.

#### Aktualizácia antivírusovej aplikácie

Antivírusová aplikácia chráni počítač VAIO pred bezpečnostnými hrozbami tak, že na aplikácie použije najnovšie aktualizácie. Aktualizácie môžete prevziať a nainštalovať z webovej lokality výrobcu.

1. Otvorte kľúčové tlačidlá a vyberte kľúčové tlačidloHľadanie.

2. Ak chcete vyhľadať antivírusovú aplikáciu, do vyhľadávacieho poľa zadajte jej názov.

3. Zo zoznamu vyberte antivírusovú aplikáciu.

4. Inštaláciu aktualizácií dokončite podľa pokynov na obrazovke.

### Riešenie problémov s počítačom VAIO pomocou aplikácie VAIO Care

Pomocou aplikácie VAIO Care môžete pravidelne kontrolovať výkon a ladiť systém počítača VAIO, aby pracoval vždy optimálne. Aplikáciu VAIO Care použite vždy, keď sa vyskytne problém. Aplikácia VAIO Care ponúkne vhodné možnosti a podporné informácie na vyriešenie problému.

#### Spustenie aplikácie VAIO Care

Stlačte tlačidlo ASSIST, keď je systém Windows spustený.

Na nasledujúcom príklade je snímka obrazovky v angličtine.

* Dizajn a obsah obrazovky sa môžu zmeniť.

#### Rada

- Aplikáciu VAIO Care (Desktop) môžete vyhľadať aj pomocou kľúčového tlačidlaHľadanie. Potom môžete aplikáciu VAIO Care spustiť.

- Ďalšie informácie nájdete v Pomocníkovi dodanom s aplikáciou VAIO Care.

- Stlačením tlačidla ASSIST, keď je počítač VAIO vypnutý, sa zobrazí obrazovka VAIO Care (režim záchrany) (VAIO Care (Rescue Mode)). Na tejto obrazovke môžete spustiť proces obnovenia funkčnosti počítača v núdzových prípadoch, napríklad ak sa nespustí systém Windows.

### Vyhľadávanie informácií o podpore

Webová lokalita technickej podpory online spoločnosti Sony poskytuje okamžitý prístup k informáciám o často sa vyskytujúcich problémoch. Informácie o podpore, ako napríklad adresu URL webovej lokality technickej podpory, môžete nájsť v časti Kontaktovať podporu (Contact & Support) aplikácie VAIO Care alebo v dodanom dokumente Sprievodca rýchlym uvedením do prevádzky.

### Windows: Ako začať

### Informácie o obrazovke a ponuke Štart

Môžete pridávať odkazy na aplikácie, pracovnú plochu a webové lokality, ktoré najčastejšie používate.

#### Prehľad

1. Dlaždice

   Výberom dlaždice spustite aplikáciu a prispôsobte obrazovku Štart pridaním a usporiadaním dlaždíc.

2. Kľúčové tlačidlá

   Vyhľadávajte aplikácie a súbory, zdieľajte obsah, prehrávajte alebo tlačte obsah prostredníctvom iných zariadení a nastavujte počítač VAIO.

#### Otvorenie obrazovky Štart

Ovládanie dotykom (modely vybavené dotykovou obrazovkou)

Otvorte kľúčové tlačidlá a potom ťuknite na kľúčové tlačidloŠtart.

Ovládanie pomocou myši alebo dotykového panela

Otvorte kľúčové tlačidlá a potom kliknite na kľúčové tlačidloŠtart.

Ovládanie pomocou klávesnice

Stlačte kláves(Windows).

#### Rada

- Na pracovnej ploche môžete otvoriť obrazovku Štart výberom položky(Štart) v ľavom dolnom rohu.

### Otvorenie kľúčových tlačidiel

Môžete otvárať kľúčové tlačidlá a vyhľadávať pomocou nich aplikácie a súbory, zdieľať obsah, prehrávať alebo tlačiť obsah prostredníctvom iných zariadení a nastavovať počítač VAIO.

#### Ovládanie dotykom (modely vybavené dotykovou obrazovkou)

Potiahnite prstom od pravého okraja.

#### Ovládanie pomocou myši alebo dotykového panela

Ukážte na pravý horný roh () a posuňte sa nadol ().

Takisto môžete potiahnuť prstom od pravého okraja dotykového panela.

#### Ovládanie pomocou klávesnice

Naraz stlačte klávesy(Windows) a C.

### Otvorenie zoznamu aplikácií

Môžete otvoriť zoznam aplikácií (obrazovka Aplikácie) nainštalovaných v počítači VAIO.

#### Ovládanie dotykom (modely vybavené dotykovou obrazovkou)

Na obrazovke Štart potiahnite prstom nahor.

#### Ovládanie pomocou myši alebo dotykového panela

Kliknite na ikonuv ľavom dolnom rohu obrazovky Štart.

#### Rada

- Je užitočné pripnúť najčastejšie používané aplikácie na obrazovku Štart. Ak chcete pripnúť aplikácie, pravým tlačidlom kliknite na ikonu aplikácie na obrazovke Aplikácie a v ponuke, ktorá sa zobrazí v dolnej časti obrazovky, vyberte ikonu špendlíka.

- Aplikácie môžete vyhľadávať pomocou vyhľadávacieho poľa v pravom hornom rohu obrazovky Aplikácie. Keď máte nainštalovaných veľa aplikácií, je praktické vyhľadávať ich pomocou vyhľadávacieho poľa.

### Spustenie Aplikácie

Aplikácie môžete spustiť pomocou nasledujúcich krokov.

1. Otvorte obrazovku Štart alebo obrazovku Aplikácie.

2. Vyberte požadovanú aplikáciu.

#### Rada

- Je užitočné pripnúť najčastejšie používané aplikácie na obrazovku Štart. Ak chcete pripnúť aplikácie, pravým tlačidlom kliknite na ikonu aplikácie na obrazovke Aplikácie a v ponuke, ktorá sa zobrazí v dolnej časti obrazovky, vyberte ikonu špendlíka.

- Aplikácie môžete vyhľadávať pomocou vyhľadávacieho poľa v pravom hornom rohu obrazovky Aplikácie. Keď máte nainštalovaných veľa aplikácií, je praktické vyhľadávať ich pomocou vyhľadávacieho poľa.

### Vyhľadávanie obsahu

Pomocou kľúčového tlačidlaHľadanie môžete vyhľadávať súbory, nastavenia alebo webový obsah.

Informácie o otvorení kľúčových tlačidiel nájdete v časti Otvorenie kľúčových tlačidiel.

1. Do vyhľadávacieho poľa zadajte kľúčové slovo (napr. Windows).

2. Z výsledku vyhľadávania vyberte požadovanú ikonu alebo súbor.

#### Rada

- Výsledok vyhľadávania môžete spresniť výberom cieľa vyhľadávania.

### Zobrazenie spustených aplikácií

Spustené aplikácie môžete zobraziť v zozname obrazovky Štart.

#### Ovládanie dotykom (modely vybavené dotykovou obrazovkou)

Ťahajte prstom od ľavého okraja, kým sa nezobrazí malá ikona aplikácie. Potom ikonu presuňte späť k ľavému okraju.

#### Ovládanie pomocou myši alebo dotykového panela

Ukážte na ľavý horný roh () a posuňte sa nadol ().

#### Ovládanie pomocou klávesnice

Naraz stlačte klávesy(Windows) a Tab.

### Prepínanie aplikácií

Môžete prepínať medzi spustenými aplikáciami.

#### Ovládanie dotykom (modely vybavené dotykovou obrazovkou)

Zobrazte spustené aplikácie, dotknite sa požadovanej ikony aplikácie a potiahnite ju prstom od ľavého okraja.

#### Ovládanie pomocou myši alebo dotykového panela

Zobrazte spustené aplikácie a presuňte požadovanú ikonu aplikácie od ľavého okraja do stredu.

### Otvorenie ponuky aplikácie

Veľa aplikácií má ponuky, ktoré môžete používať na ovládanie danej aplikácie. Ponuku aplikácie otvoríte podľa uvedených pokynov.

#### Ovládanie dotykom (modely vybavené dotykovou obrazovkou)

Potiahnite prstom od dolného okraja.

#### Ovládanie pomocou myši alebo dotykového panela

Keď je aplikácia otvorená, pravým tlačidlom kliknite na ktorékoľvek miesto na obrazovke. Na dotykovom paneli kliknite na pravý dolný roh.

#### Ovládanie pomocou klávesnice

Naraz stlačte klávesy(Windows) a Z.

#### Rada

- Keď je aplikácia zobrazená na obrazovke počítača, otvorte jej ponuku.

- Príkazy aplikácie sa líšia v závislosti od aplikácie aktuálne zobrazenej na obrazovke počítača.

### Zatvorenie aplikácií

Aktuálne spustené aplikácie môžete zatvoriť podľa uvedených pokynov.

#### Ovládanie dotykom (modely vybavené dotykovou obrazovkou)

1. Keď je aplikácia otvorená, ukážte na stred hornej časti obrazovky.

2. Presúvajte aplikáciu k dolnej časti obrazovky, kým z obrazovky nezmizne.

#### Ovládanie pomocou myši alebo dotykového panela

1. Keď je aplikácia otvorená, posúvajte kurzor do stredu hornej časti obrazovky, kým sa nezobrazí ikona ruky.

2. Presúvajte aplikáciu k dolnej časti obrazovky, kým z obrazovky nezmizne.

#### Ovládanie pomocou klávesnice

Naraz stlačte klávesy Alt a F4.

### Inštalácia aplikácií z predajne Windows Obchod

Aplikácie môžete inštalovať z predajne Windows Obchod.

Na používanie určitých aplikácií alebo služieb vrátane predajne Windows Obchod sa vyžaduje konto Microsoft.

Informácie o vytvorení konta Microsoft a o tom, ako ho môžete používať, nájdete v časti Pomoc a technická podpora pre systém Windows.

1. Pripojte sa na internet.

2. Otvorte obrazovku Štart a vyberte dlaždicu Obchod.

3. Vyhľadajte aplikáciu, ktorú chcete nainštalovať.

4. Aplikáciu nainštalujte podľa pokynov na obrazovke.

   Po dokončení inštalácie sa ikona aplikácie zobrazí na obrazovke Aplikácie. Informácie o otvorení obrazovky Aplikácie nájdete v časti Otvorenie zoznamu aplikácií.

#### Rada

- Je užitočné pripnúť najčastejšie používané aplikácie na obrazovku Štart. Ak chcete pripnúť aplikácie, pravým tlačidlom kliknite na ikonu aplikácie na obrazovke Aplikácie a v ponuke, ktorá sa zobrazí v dolnej časti obrazovky, vyberte ikonu špendlíka.

### Otvorenie okna Ovládací panel

Okno Ovládací panel môžete otvoriť pomocou nasledujúcich krokov.

1. Otvorte obrazovku Aplikácie.

2. Vyberte položku Ovládací panel.

### Otvorenie okna Pomoc a technická podpora pre systém Windows

Okno Pomoc a technická podpora pre systém Windows môžete otvoriť pomocou nasledujúcich krokov.

1. Otvorte obrazovku Aplikácie.

2. Vyberte položku Pomoc a technická podpora.

### Spustenie Pomocník+tipy

Môžete spustiť nástroj Pomocník+tipy, ktorý vysvetľuje 8 základných operácií v systémeWindows.

1. Otvorte obrazovku Aplikácie.

2. Vyberte položku Pomocník+tipy.

### Prechod do režimu spánku, vypnutie alebo reštartovanie

Počítač VAIO môžete uviesť do režimu spánku a vypnúť ho alebo reštartovať vykonaním nasledujúcich krokov.

1. Otvorte kľúčové tlačidlá a vyberte kľúčové tlačidloNastavenie.

2. Vyberte položkuNapájanie a Uspať, Vypnúť alebo Reštartovať.

### Prepínanie používateľských kont

Na druhé používateľské konto môžete prepnúť pomocou uvedených krokov.

1. Otvorte obrazovku Štart a v pravom hornom rohu obrazovky počítača vyberte názov konta.

2. Vyberte požadovaný názov konta.

#### Rada

- Ak chcete vytvoriť nové používateľské konto, musíte sa prihlásiť ako správca. V takom prípade otvorte kľúčové tlačidlá a vyberte kľúčové tlačidloNastavenie. V pravom dolnom rohu vyberte položku Zmeniť nastavenie PC a na ľavej table vyberte položky Kontá a Ostatné kontá.

### Otvorenie okna Pracovná plocha

K pracovnej ploche môžete získať prístup z dlaždice, tak ako k aplikáciám. Pracovnú plochu otvorte podľa uvedených pokynov.

1. Otvorte obrazovku Štart a vyberte dlaždicu Pracovná plocha.

### Informácie o typoch používateľských kont

V systéme Windows 8 sú k dispozícii dva typy používateľských kont: miestne konto a konto Microsoft.

#### Miestne konto

Miestne konto tvorí meno používateľa a heslo, ktoré nastavíte v počítači VAIO. Keďže sa očakáva, že určité miestne konto sa bude používať v jedinom počítači, to isté konto nemôžete zdieľať vo viacerých počítačoch.

#### Rada

- Nastavenie hesla miestneho konta je voliteľné. Ak zabudnete heslo miestneho konta, obnovte počítač VAIO.

#### Konto Microsoft

Konto Microsoft tvorí e-mailová adresa a heslo, ktoré používate na prihlásenie sa do služieb Microsoft. Keďže konto Microsoft možno nastaviť pre každého používateľa, to isté konto môžete zdieľať vo viacerých počítačoch. Na prevzatie aplikácií z predajne Windows Obchod musíte lokálne konto prepnúť na konto Microsoft.

#### Rada

- Vyžaduje sa nastavenie hesla konta Microsoft. Ak zabudnete heslo konta Microsoft, obráťte sa na služby technickej podpory spoločnosti Microsoft.

### Prepnutie z miestneho konta na konto Microsoft

V systéme Windows 8 môžete prepínať medzi miestnym kontom a kontom Microsoft.

Prepnutím z miestneho konta na konto Microsoft môžete prevziať aplikácie z predajne Windows Obchod.

Ak chcete vytvoriť konto Microsoft alebo naň prepnúť, postupujte podľa týchto krokov.

1. Otvorte kľúčové tlačidlá a vyberte kľúčové tlačidlo Nastavenie.

2. V pravom dolnom rohu vyberte položku Zmeniť nastavenie PC.

3. Na ľavej table obrazovky Nastavenie PC vyberte položky Kontá a Vaše konto.

4. Vyberte položku Pripojiť ku kontu Microsoft.

5. Postupujte podľa pokynov na obrazovke.

#### Rada

- Ak chcete prepnúť na miestne konto, v kroku č. 4 vyberte položku Odpojiť namiesto položky Pripojiť ku kontu Microsoft.

- Ak zabudnete heslo konta Microsoft, obráťte sa na služby technickej podpory spoločnosti Microsoft.

### Obchodné značky

- SONY a logo SONY sú registrovanými obchodnými značkami spoločnosti Sony Corporation.

- VAIO, logo VAIO a ďalšie názvy výrobkov alebo služieb Sony sú obchodnými značkami alebo registrovanými obchodnými značkami spoločnosti Sony Corporation alebo jej dcérskych spoločností.

- Windows a logo Windows sú registrovanými obchodnými značkami alebo obchodnými značkami spoločnosti Microsoft Corporation v USA a ďalších krajinách.

- Wi-Fi je obchodnou značkou alebo registrovanou obchodnou značkou spoločnosti Wi-Fi Alliance.

- Všetky ostatné názvy systémov, výrobkov a služieb sú obchodnými značkami príslušných vlastníkov.

- V príručke sa neuvádzajú označenia TM ani (R).

### Informácie o medzinárodnom programe ENERGY STAR(R)

Nasledujúce informácie platia len pre výrobky, ktoré spĺňajú podmienky programu ENERGY STAR, alebo certifikované výrobky.

Logá ENERGY STAR sú pripevnené alebo sa elektronicky zobrazujú na nasledujúcich miestach výrobkov, ktoré spĺňajú podmienky programu ENERGY STAR, alebo certifikovaných výrobkov.

- Vrchná alebo predná strana výrobku alebo časť Ovládací panel

- Obal výrobku

Ak chcete potvrdiť logo ENERGY STAR na obrazovke počítača, otvorte Ovládací panel a vyberte položky Systém a zabezpečenie a systéme. Informácie o otvorení okna Ovládací panel nájdete v časti Otvorenie okna Ovládací panel.

Spoločnosť Sony ako partner programu ENERGY STAR potvrdzuje, že tento výrobok spĺňa normy programu ENERGY STAR pre energetickú účinnosť.

Medzinárodný program ENERGY STAR pre kancelársku techniku je medzinárodným programom na podporu šetrenia energie prostredníctvom používania energeticky úsporných počítačov a kancelárskeho vybavenia. Tento program podporuje rozvoj a rozširovanie výrobkov s funkciami, ktoré účinne znižujú spotrebu energie, čím prispieva k úspore nákladov a zníženiu zaťaženia životného prostredia.

Podrobné informácie o programe ENERGY STAR nájdete na týchto webových lokalitách:

- http://www.energystar.gov/ (USA)

- http://www.eu-energystar.org/ (Európa)

Tento počítač je skonštruovaný v súlade s normami programu ENERGY STAR a dodáva sa s nasledujúcimi nastaveniami na šetrenie energie (týkajú sa počítača napájaného zo siete):

- Podsvietenie obrazovky LCD sa automaticky vypne najneskôr po 15 minútach nečinnosti.

- Počítač automaticky prejde do režimu spánku najneskôr po 30 minútach nečinnosti.

Stlačením tlačidla(Napájanie) uvediete počítač späť do štandardného režimu.

Prejsť na začiatok stránky