# Osobný počítač VAIO Fit 13A/14A/15ASVF13N2/SVF14N2/SVF15N2

## Čo robiť, ak sa počítač VAIO stane nestabilným (spustí sa systém Windows)?

- Vyskúšajte nasledujúce návrhy:

  - Spustite aplikáciu VAIO Care a vyhľadajte riešenie. Ďalšie informácie nájdete v časti Udržiavanie počítača VAIO v optimálnom stave (VAIO Care).

  - Obnovte systémové súbory počítača.

    Použite bod obnovenia, ktorý ste vytvorili pred tým, ako sa počítač VAIO stal nestabilným. Ďalšie informácie nájdete v časti Obnovenie systémových súborov pomocou bodu obnovenia, ak nemožno spustiť systém Windows.

  - Ak sa počítač VAIO stal nestabilným po nainštalovaní aplikácie alebo ovládača, odinštalujte túto aplikáciu alebo ovládač.

  - Ak nefungujú aplikácie alebo ovládače vopred nainštalované v počítači VAIO, znova ich nainštalujte. Ďalšie informácie nájdete v časti Ako možno znova nainštalovať pôvodné aplikácie a ovládače?.

  - Ak ste zálohovali obraz systému, obnovte počítač VAIO z takejto zálohy. Ďalšie informácie nájdete v časti Pomoc a technická podpora pre systém Windows (Otvorenie okna Pomoc a technická podpora pre systém Windows).

- Ak tento problém pretrváva, podľa pokynov v časti Obnovenie počítača VAIO (modely s podporou funkcie obnovenia) znova nainštalujte operačný systém.

  Ak problém pretrváva aj po obnovení počítača VAIO, postupujte podľa pokynov uvedených v časti Obnovenie z oblasti na obnovenie a obnovte funkčnosť počítača.

  Počítač nemusí podporovať funkciu obnovenia v závislosti od zakúpeného modelu.

  - Ak ste ešte nevytvorili médiá obnovenia, vytvorte ich. Prečítajte si časť Vytváranie médií obnovenia.

  - Pred obnovením počítača VAIO vytvorte záložnú kópiu cenných údajov. Ďalšie informácie nájdete v časti Pomoc a technická podpora pre systém Windows (Otvorenie okna Pomoc a technická podpora pre systém Windows).

    #### Poznámka

    - Obnovením počítača VAIO sa odstránia všetky údaje uložené vo vstavanom úložnom zariadení.

Prejsť na začiatok stránky