# Osobný počítač VAIO Fit 13A/14A/15ASVF13N2/SVF14N2/SVF15N2

## Pripojenie televízora so zásuvkou vstupu HDMI

K počítaču VAIO môžete pomocou kábla HDMI (nie je súčasťou dodávky) pripojiť televízor vybavený zásuvkou vstupu HDMI.

Ďalšie informácie o inštalácii a používaní nájdete v príručke dodanej s televízorom.

1. Do sieťovej zásuvky zapojte napájací kábel televízora a zapnite ho.
2. Jeden koniec kábla HDMI zapojte do zásuvky výstupu HDMI (Časti a ovládacie prvky na bočných stranách) v počítači VAIO a druhý koniec do televízora.
3. Vstup televízora nastavte na externý vstup.

   Na televíznej obrazovke sa zobrazí obraz z počítača VAIO.

#### Poznámka

- Tvar zásuvky výstupu HDMI sa líši v závislosti od zakúpeného modelu. Používajte kábel HDMI, ktorý je kompatibilný so zásuvkou výstupu HDMI v počítači VAIO.

- Ak sa použije iný ovládač zariadenia ako od spoločnosti Sony, nezobrazí sa žiaden obraz a nebudete počuť žiaden zvuk. Pri aktualizácii vždy použite ovládač zariadenia od spoločnosti Sony.

- Ak chcete počuť zvuk zo zariadenia zapojeného do zásuvky výstupu HDMI, musíte zmeniť výstupné zvukové zariadenie. Podrobné pokyny nájdete v časti Zmena výstupného zvukového zariadenia.

#### Rada

- Zásuvka výstupu HDMI na počítači VAIO je kompatibilná s normou HDCP (High-bandwidth Digital Content Protection) a dokáže šifrovať prenosový kanál digitálnych videosignálov na účely ochrany autorských práv, čo umožňuje sledovať rôznorodý vysokokvalitný obsah chránený autorskými právami.

Prejsť na začiatok stránky

### Súvisiaca téma

- Výber režimov displeja
- Používanie funkcie viacerých monitorov
- Zmena rozlíšenia (veľkosti) obrazu na obrazovke
- Zmena rozlíšenia (veľkosti) obrazu na zariadení pripojenom ku konektoru HDMI

Prejsť na začiatok stránky