# Osobný počítač VAIO Fit 13A/14A/15ASVF13N2/SVF14N2/SVF15N2

## Čo robiť, ak sa počítač VAIO nezapne (indikátor napájania sa nerozsvieti na zeleno)?

- Skontrolujte, či sú všetky káble pevne pripojené k zariadeniam (napríklad kábel medzi počítačom VAIO a sieťovým adaptérom, napájací kábel zapojený do sieťového adaptéra a napájací kábel zapojený do sieťovej zásuvky). Prečítajte si časť Pripojenie napájacieho zdroja.

- Ak napájací kábel počítača VAIO pripojíte k rozvodke s vypínačom, skontrolujte, či je vypínač v polohe Zapnuté a či je napájací kábel rozvodky pevne zapojený do sieťovej zásuvky.

- Ak počítač VAIO nevypnete bežným spôsobom, radič napájania môže byť odstavený pre chybu programu.

  Odpojte všetky káble a periférne zariadenia, napríklad napájací kábel alebo zariadenie USB, a zatlačte tlačidlo odpojenia batérie a podržte ho stlačené počas troch až piatich sekúnd pomocou tenkého rovného predmetu (napríklad spinky na papier).

  Počkajte približne päť minút a potom všetky káble a zariadenia zapojte a znova zapnite počítač.

- Pred prvým použitím musíte počítač VAIO pripojiť k napájaciemu zdroju pomocou sieťového adaptéra.

- Dbajte na to, aby ste používali dodaný sieťový adaptér od spoločnosti Sony.

  Kvôli vlastnej bezpečnosti používajte iba originálny sieťový adaptér značky Sony, ktorý spoločnosť Sony dodala s počítačom VAIO.

- Batéria sa mohla vybiť.

- Ak stlačíte tlačidlo(Napájanie) a podržíte ho viac ako štyri alebo desať sekúnd, počítač sa vypne.

- Ak počítač VAIO prenesiete priamo z chladného na teplé miesto alebo ak ho používate v prostredí s vysokou vlhkosťou, môže dôjsť ku kondenzácii vlhkosti v jeho vnútri.

  V takom prípade pred zapnutím počítača počkajte aspoň jednu hodinu.

  Počítač nepoužívajte v prostredí s vysokou vlhkosťou (relatívna vlhkosť viac ako 80 %), pretože sa môže pokaziť.

Prejsť na začiatok stránky